CELEX: 62014CA0219
Language: et
Date: 2015-11-11 00:00:00
Title: Kohtuasi C-219/14: Euroopa Kohtu (kuues koda) 11. novembri 2015. aasta otsus (Employment Tribunals, Birminghami eelotsusetaotlus – Ühendkuningriik) – Kathleen Greenfield versus The Care Bureau Ltd (Eelotsusetaotlus — Sotsiaalpoliitika — Raamkokkulepe osalise tööaja kohta — Tööaja korraldus — Direktiiv 2003/88/EÜ — Õigus tasustatud põhipuhkusele — Puhkuseõiguste arvutamine tööaja pikenemisel — Pro rata temporis’e põhimõtte tõlgendamine)

18.1.2016   
            
            
               ET
            
            
               Euroopa Liidu Teataja
            
            
               C 16/9
            
         Euroopa Kohtu (kuues koda) 11. novembri 2015. aasta otsus (Employment Tribunals, Birminghami eelotsusetaotlus – Ühendkuningriik) – Kathleen Greenfield versus The Care Bureau Ltd
   (Kohtuasi C-219/14) (1)
   
   ((Eelotsusetaotlus - Sotsiaalpoliitika - Raamkokkulepe osalise tööaja kohta - Tööaja korraldus - Direktiiv 2003/88/EÜ - Õigus tasustatud põhipuhkusele - Puhkuseõiguste arvutamine tööaja pikenemisel - Pro rata temporis’e põhimõtte tõlgendamine))
   (2016/C 016/09)
   Kohtumenetluse keel: inglise
   
      Eelotsusetaotluse esitanud kohus
   
   Employment Tribunals, Birmingham
   
      Põhikohtuasja pooled
   
   
      Kaebaja: Kathleen Greenfield
   
      Vastustaja: The Care Bureau Ltd
   
      Resolutsioon
   
   
               1.
            
            
               Nõukogu 15. detsembri 1997. aasta direktiivile 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta (muudetud nõukogu 7. aprilli 1998. aasta direktiiviga 98/23/EÜ) lisatud osalist tööaega käsitleva raamkokkuleppe klausli 4 punkti 2 ning Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artiklit 7 tuleb tõlgendada nii, et kui töötaja töötundide arv suureneb, ei ole liikmesriikidel kohustust sätestada, et õigused tasustatud põhipuhkusele, mis on juba välja teenitud ja võimalik et kasutatud, arvutatakse tagasiulatuvalt selle töötaja uue tööaja korralduse kohaselt ümber. Uus arvutus tuleb siiski teha selle ajavahemiku kohta, mil tööaeg pikenes.
            
         
               2.
            
            
               Nimetatud raamkokkuleppe klausli 4 punkti 2 ja direktiivi 2003/88 artiklit 7 tuleb tõlgendada nii, et tasustatud põhipuhkuse õigused arvutatakse samade põhimõtete kohaselt sõltumata sellest, kas määratakse kindlaks kasutamata tasustatud põhipuhkuse asemel makstav puhkusehüvitis töösuhte lõppemise korral või järelejäänud tasustatud põhipuhkus töösuhte jätkamise korral.
            
         
      (1)  ELT C 223, 14.7.2014.